Nigeriese Priester: 'Die Regering Moet Bedank Ná Hierdie Bloedbad' - Joy! Digital
Nigeriese Priester: 'Die Regering Moet Bedank Ná Hierdie Bloedbad'
In die nasleep van die Pinksterbloefbad in Owo, in Nigerië, is daar in Nigeriese kringe toenemend 'n beroep op die regering om uit te tree en plek te maak vir die wat beter in staat is om die situasie te hanteer.
Aid to the Church in Need (ACN) het 'n eksklusiewe onderhoud met Augustine Ikwu, die direkteur van sosiale kommunikasie vir die bisdom oor die situasie gevoer. "Dit is 'n moeilike tyd vir ons, en ons wil 'n beroep op die hele wêreld doen om ons in hul gebede te hou, om te bid vir die beseerdes en die gesinne van die wat omgekom het," het hy onder meer gesê.
Hy het 'n beroep op die wêreld gedoen om bewus te wees van die onveiligheid – nie net in die streek in Nigerië nie, maar reg oor die land, want op die oomblik het onveiligheid die land oorgeneem. "As ek iets vir die huidige regering moet sê, sou dit wees dat dit nie skandelik is om uit te tree wanneer jy in 'n situasie staan ​​wat jy nie kan hanteer nie. As die land onregeerbaar geword het, behoort dit 'n eer te wees om uit te tree en ruimte te maak vir iemand wat dalk beter toegerus is . Ons moenie deur hebsug gelei word nie," het hy gesê.
Daar is 'n beroep op die publiek gedoen om vreedsaam te wees, die wet te gehoorsaam en nie die wet in eie hande te neem nie. "Niemand moet uitgaan en kwaad met kwaad vergeld nie," het hy die gemeenskap vermaan.